تورکیه‌نین گیلاس صادراتی مای آیی‌نین سونونادک کئچن ایلین موافیق دؤورو ایله موقاییسه‌ده قیمت اولا‌راق 184 فایز آرتیملا 18 میلیون 935 مین دو‌لاردان 53 میلیون 869 مین دو‌لارا، میقدار اولا‌راق ایسه 165 فایز آرتیملا 7 مین 713 تون‌دان 20 مین 404 تونا چاتدی.
بو ایل سرعت‌لی شکیلده آرتان گیلاس صادراتی بوتون زامان‌لارین ان یوکسک رقم‌لرینه چاتاجاغی گؤزلنیلیر.
گیلاسدا ان چوخ صادرات 78،7 مین تونلا 2016-جی ایلده رئاللاشیب و 182،7 میلیون دو‌لار گلیر الده ائدیلیب.
بو ایل گیلاس صادراتینین داها یوکسک اولاجاغی گؤزلنیلیر.
هدف 85 مین تونا یاخین صادرات، قیمت باخیمین‌دان ایسه 200 میلیون دولار گلیردیر.
بو ایل خصوصیله روسیایا ائدیلن گیلاس صادراتیندا بؤیوک آرتیم قئیده آلیندی.
باشدا چین اولماقلا اوزاق دوغو اؤلکه‌لرینه صادراتدا دا جدی آرتیق اولاجاغی نظرده توتولور.
